പുനീതിന്റെ സ്മൃതികുടീരത്തില് കൈവച്ചുനിന്നു, കണ്ണീര്വാര്ത്ത് സൂര്യ നൊമ്ബരമായി കാഴ്ച വിഡിയോ കന്നഡ സൂപ്പര്താരം പുനീത്കുമാറിന്റെ അകാലവിയോഗം തെന്നിന്ത്യന് സിനിമാലോകത്തിന് ഏല്പ്പിച്ച ആഘാതം വലുതാണ്. ഒരാഴ്ച പിന്നിട്ടിട്ടും പുനീതിന്റെ വിയോഗം പ്രിയപ്പെട്ടവര്ക്ക് ഇപ്പോഴും വിശ്വസിക്കാനായിട്ടില്ല. നടന് സൂര്യ പുനീതിന്റെ സ്മൃതി കുടീരത്തില് എത്തിയതിന്റെ ദൃശ്യങ്ങളാണ് ആരാധകര്ക്ക് നൊമ്ബരമാകുന്നത്. തന്റെ സുഹൃത്തിന്റെ ഓര്മയില് കണ്ണീര്വാര്ക്കുന്ന സൂര്യയെയാണ് വിഡിയോയില് കാണുന്നത്. കണ്ണീരോടെ വിട പറഞ്ഞു ബാംഗളൂരുവിലെ പുനീതിന്റെ സ്മൃതികുടീരത്തില് എത്തിയ സൂര്യ അന്ത്യാഞ്ജലി അര്പ്പിക്കുകയായിരുന്നു. ഏറെ നേരം കുടീരത്തില് കൈവച്ച് നിന്ന താരം കണ്ണീരോടെയാണ് തന്റെ സുഹൃത്തിന് വിടപറഞ്ഞത്. തുടര്ന്ന് പുനീതിന്റെ വീട്ടില് എത്തി അദ്ദേഹത്തിന്റെ കുടുംബത്തെ ആശ്വസിപ്പിക്കുകയും ചെയ്തു. പുനീതിന്റെ മരണം ഒരിക്കലും ഉള്ക്കൊള്ളാനാകുന്നില്ലെന്നും നടക്കാന് പാടില്ലാത്തതാണ് സംഭവിച്ചതെന്നും താരം മാധ്യമങ്ങളോട് പറഞ്ഞു. പുനീതുമായുള്ള സൗഹൃദത്തെക്കുറിച്ചു പറഞ്ഞപ്പോള് സൂര്യ വികാരഭരിതനായി. ജനിക്കുന്നതിനു മുന്നേയുള്ള സൗഹൃദം പുനീത് ഓര്മയായെന്ന് ഇപ്പോഴും വിശ്വസിക്കാനാകുന്നില്ല. പുനീതിന്റെ കുടുംബത്തിലെ ഓരോരുത്തരുമായും അടുത്തബന്ധം കാത്തുസൂക്ഷിച്ചിരുന്നു. ഞാന് ജനിക്കുന്നതിനു മുമ്ബേയുള്ള സൗഹൃദമാണിത്. എന്റെ അമ്മ പറയുന്നത് ഇപ്പോള് ഓര്മ വരുന്നു. അമ്മയുടെ വയറ്റില് ഞാന് നാല് മാസമുള്ളപ്പോള് പുനീത് ഏഴ് മാസമായിരുന്നു. ജനിക്കുന്നതിനു മുമ്ബേ ഞങ്ങള് പരിചയപ്പെട്ടവരാണ്. വീട്ടില് അച്ഛനും അമ്മയുമൊക്കെ വലിയ ആഘാതത്തിലാണ്. ഏത് ഫോട്ടോയിലും വിഡിയോയിലും പുനീതിനെ ചിരിച്ചുമാത്രമേ നമ്മള് കണ്ടിട്ടുള്ളൂ. ഒരുപാട് നല്ല കാര്യങ്ങള് പുനീത് ചെയ്തിട്ടുണ്ട്. ആ ഓര്മകള് നമ്മുടെ എല്ലാവരുടെയും ഹൃദയത്തിലുണ്ടാകും.സൂര്യ പറഞ്ഞു.